
112 DR.30.10.2013 

 

8.42 mlm. 

 Dato’ Dr. Nik Mazian Nik Mohamad [Pasir Puteh]: Bismillahi Rahmani Rahim. 
Terima kasih Tuan Yang di-Pertua. Assalamualaikum warahmatullahi wabarakatuh. Saya 

ingin memulakan ucapan saya dengan banyak memuji Allah, selawat ke atas Rasulullah 
SAW dan terima kasih juga kepada Tuan Yang di-Pertua kerana memberikan sedikit ruang. 
Saya tidak ambil banyak, insya-Allah untuk saya berucap membahaskan bajet negara 2014. 

 Ucapan tahniah juga saya ingin berikan kepada kerajaan kerana dapat 
membentangkan bajet dengan nama Allah yang Maha Pemurah dan Maha Penyayang. 
Diikuti dengan ayat al-Quran dari surat al-Qasas, ayat yang ke 77 dan juga diakhiri pula 
dengan doa kepada Allah, Tuhan yang berkuasa supaya memberi selamat dan sejahtera 
kepada Malaysia zahir dan batin. Selamat dan sejahtera kepada Malaysia, zahir dan batin.  

 Tuan Yang di-Pertua, kita semua sedar bahawa dunia sentiasa berada di dalam 
keadaan yang tidak menentu. Keadaan politik dan begitu juga keadaan ekonomi global 
sentiasa berubah. Apa yang berlaku di dunia ini akan sedikit sebanyak memberi kesan 
kepada negara kita dan juga situasi di negara kita sentiasa berkembang dan berubah dalam 
segala aspek dan segala sudut. Dasar, perancangan dan pelaksanaan oleh kerajaan, yakni 
pemerintah, sudah pastilah adalah penyebab utama kepada perubahan di negara kita. Jika 
usaha ini disahut oleh rakyat yang beriman, berwawasan dunia dan akhirat, bersatu padu, 
bekerjasama, berjuang untuk kesejahteraan tanah air yang tercinta, insya-Allah, Malaysia 
boleh menjadi negara “Baldatun tayibatun wa rabban ghafur”, Negara yang baik, aman 
sejahtera, maju, berkebajikan, menjadi syurga di dunia, tiada kezaliman, tiada ketidakadilan 
dan insya-Allah SWT, mempunyai masa depan yang cukup cerah.  

Dengan kata lain, pada tahun 2020 insya-Allah, negara kita boleh menjadi negara 

maju, berpendapatan tinggi dan terus berkembang dan disegani oleh negara-negara lain. 
Bukan hanya wawasan kita setakat tahun 2020, tetapi mesti wawasan kita lebih jauh 
daripada itu. Sepatutnya, tiap-tiap kita mesti mempunyai wawasan yang melangkaui dunia 
ini. Bahkan kita mesti melihat juga wawasan ini untuk anak-anak kita dan cucu-cucu kita 
melangkaui dunia ini sehinggalah ke alam yang satu lagi setelah kita meninggalkan dunia 
ini. Hidup kita yang singkat ini adalah untuk mempersiapkan bekalan-bekalan yang 
secukupnya untuk ke alam itu, ke akhirat. Wawasan kita ke akhirat, negeri yang kekal 
selama-lamanya mesti dicapai dengan apa cara sekalipun dan perancangan yang mesti kita 
lakukan, azam yang kita mesti tetapkan ialah untuk mencapai azam itu. Azam-azam yang 
lain ini hanyalah remeh-temeh dan kecil belaka.  

Percakapan kita di Dewan ini untuk negara kita ini, kalaulah tidak kerana Allah, 
kalaulah tidak untuk mencari wawasan akhirat itu, maka segala yang kita lakukan ini adalah 
sia-sia sahaja. Allah SWT berkata, “Wal akhiratu khairun wa abqa” bermaksud, “...dan 
akhirat itu adalah lebih baik dan lebih kekal”. Kejayaan yang sebesar mana pun yang kita 
capai di dunia ini, bukan lebih baik daripada akhirat dan sudah pasti ia tidak kekal. Apa 
yang kita rancang hari ini, mungkin berjaya, mungkin tidak berjaya. Mungkin berjaya tetapi 
adakah ia akan kekal selama-lamanya? Tidak. Ia akan berlalu, ia akan pergi begitu sahaja. 
“Walal-akhiratu khayrun laka mina al-oola” bermaksud, “Sesungguhnya yang akhirat itu 
lebih baik daripada yang permulaan”. Akhirat itu lebih baik daripada dunia ini. Saya ucapkan 
ribuan terima kasih dan tahniah kepada Yang Berhormat Pekan kerana saya rasa 
ucapannya cukup hebat dan juga perancangan bajet ini cukup hebat.   

Walau bagaimanapun, kita di pihak pembangkang sebagaimana biasa, kita sudah 
pasti akan melihat di dalam pandangan-pandangan yang lain, idea-idea yang lain dan 
mungkin kita akan memberikan cadangan-cadangan yang ikhlas untuk memperbaiki apa 
yang saya anggap baik, yang dipersiapkan dengan begitu rapi oleh orang-orang yang hebat 
di Kementerian Kewangan Malaysia, dibantu oleh menteri-menteri, dibantu oleh pegawai-
pegawai dari seluruh pelosok negara yang bilangannya lebih daripada sejuta orang. Sudah 
pasti, bajet yang dihasilkan oleh Perdana Menteri ini sudah pasti hebat. Itu tidak boleh 
disangkal lagi.  

Akan tetapi sebagaimana biasa, kita di pihak pembangkang merasakan bahawa ia 
boleh diperbaiki. Kita meyakini bahawa apa yang kita boleh cadangkan ini sudah pasti lebih 
baik daripada apa yang dicadangkan oleh Menteri, oleh kerajaan. Walau bagaimanapun, 



8.42 mlm. Dato' Dr. Nik Mazian Nik Mohamad [Pasir Puteh]: Bismillahi Rahmani Rahim. Terima kasih Tuan Yang di-Pertua. Assalamualaikum warahmatullahi wabarakatuh. Saya. ingin memulakan ucapan saya dengan banyak memuji Allah, selawat ke atas Rasulullah SAW dan terima kasih juga kepada Tuan Yang di-Pertua kerana memberikan sedikit ruang. Saya tidak ambil banyak, insya-Allah untuk saya berucap membahaskan bajet negara 2014. Ucapan tahniah juga saya ingin berikan kepada kerajaan kerana dapat membentangkan bajet dengan nama Allah yang Maha Pemurah dan Maha Penyayang. Diikuti dengan ayat al-Quran dari surat al-Qasas, ayat yang ke 77 dan juga diakhiri pula dengan doa kepada Allah, Tuhan yang berkuasa supaya memberi selamat dan sejahtera kepada Malaysia zahir dan batin. Selamat dan sejahtera kepada Malaysia, zahir dan batin. Tuan Yang di-Pertua, kita semua sedar bahawa dunia sentiasa berada di dalam keadaan yang tidak menentu. Keadaan politik dan begitu juga keadaan ekonomi global sentiasa berubah. Apa yang berlaku di dunia ini akan sedikit sebanyak memberi kesan kepada negara kita dan juga situasi di negara kita sentiasa berkembang dan berubah dalam segala aspek dan segala sudut. Dasar, perancangan dan pelaksanaan oleh kerajaan, yakni pemerintah, sudah pastilah adalah penyebab utama kepada perubahan di negara kita. Jika usaha ini disahut oleh rakyat yang beriman, berwawasan dunia dan akhirat, bersatu padu, bekerjasama, berjuang untuk kesejahteraan tanah air yang tercinta, insya-Allah, Malaysia boleh menjadi negara "Baldatun tayibatun wa rabban ghafur", Negara yang baik, aman sejahtera, maju, berkebajikan, menjadi syurga di dunia, tiada kezaliman, tiada ketidakadilan dan insya-Allah SWT, mempunyai masa depan yang cukup cerah. Dengan kata lain, pada tahun 2020 insya-Allah, negara kita boleh menjadi negara. maju, berpendapatan tinggi dan terus berkembang dan disegani oleh negara-negara lain. Bukan hanya wawasan kita setakat tahun 2020, tetapi mesti wawasan kita lebih jauh daripada itu. Sepatutnya, tiap-tiap kita mesti mempunyai wawasan yang melangkaui dunia ini. Bahkan kita mesti melihat juga wawasan ini untuk anak-anak kita dan cucu-cucu kita melangkaui dunia ini sehinggalah ke alam yang satu lagi setelah kita meninggalkan dunia ini. Hidup kita yang singkat ini adalah untuk mempersiapkan bekalan-bekalan yang secukupnya untuk ke alam itu, ke akhirat. Wawasan kita ke akhirat, negeri yang kekal selama-lamanya mesti dicapai dengan apa cara sekalipun dan perancangan yang mesti kita lakukan, azam yang kita mesti tetapkan ialah untuk mencapai azam itu. Azam-azam yang lain ini hanyalah remeh-temeh dan kecil belaka. Percakapan kita di Dewan ini untuk negara kita ini, kalaulah tidak kerana Allah, kalaulah tidak untuk mencari wawasan akhirat itu, maka segala yang kita lakukan ini adalah sia-sia sahaja. Allah SWT berkata, "Wal akhiratu khairun wa abqa" bermaksud, "...dan akhirat itu adalah lebih baik dan lebih kekal". Kejayaan yang sebesar mana pun yang kita capai di dunia ini, bukan lebih baik daripada akhirat dan sudah pasti ia tidak kekal. Apa yang kita rancang hari ini, mungkin berjaya, mungkin tidak berjaya. Mungkin berjaya tetapi adakah ia akan kekal selama-lamanya? Tidak. Ia akan berlalu, ia akan pergi begitu sahaja. "Walal-akhiratu khayrun laka mina al-oola" bermaksud, "Sesungguhnya yang akhirat itu lebih baik daripada yang permulaan". Akhirat itu lebih baik daripada dunia ini. Saya ucapkan ribuan terima kasih dan tahniah kepada Yang Berhormat Pekan kerana saya rasa ucapannya cukup hebat dan juga perancangan bajet ini cukup hebat. Walau bagaimanapun, kita di pihak pembangkang sebagaimana biasa, kita sudah pasti akan melihat di dalam pandangan-pandangan yang lain, idea-idea yang lain dan mungkin kita akan memberikan cadangan-cadangan yang ikhlas untuk memperbaiki apa yang saya anggap baik, yang dipersiapkan dengan begitu rapi oleh orang-orang yang hebat di Kementerian Kewangan Malaysia, dibantu oleh menteri-menteri, dibantu oleh pegawai- pegawai dari seluruh pelosok negara yang bilangannya lebih daripada sejuta orang. Sudah pasti, bajet yang dihasilkan oleh Perdana Menteri ini sudah pasti hebat. Itu tidak boleh disangkal lagi. Akan tetapi sebagaimana biasa, kita di pihak pembangkang merasakan bahawa ia boleh diperbaiki. Kita meyakini bahawa apa yang kita boleh cadangkan ini sudah pasti lebih baik daripada apa yang dicadangkan oleh Menteri, oleh kerajaan. Walau bagaimanapun,